আবদুল আজিজ ইবনে সৌদ
আবদুল আজিজ ইবনে আবদুর রহমান ইবনে ফয়সাল ইবনে তুর্কি ইবনে আবদুল্লাহ ইবনে মুহাম্মদ আল সৌদ (, ; ১৫ জানুয়ারি ১৮৭৬ – ৯ নভেম্বর ১৯৫৩) আরব বিশ্বে সাধারণভাবে আবদুল আজিজ বা ইবনে সৌদ বলে পরিচিত। তিনি আধুনিক সৌদি আরবের প্রতিষ্ঠাতা ও সৌদি আরবের প্রথম বাদশাহ।
মাসমাক দুর্গ
মোহাম্মদ ইবনে আবদুল্লাহ ইবনে রশিদের শাসনকালে রিয়াদের যুবরাজ আবদুল রহমান ইবনে সুলাইমান ইবনে দাবান ১৮৬৫ সালে দুর্গটি নির্মাণ করেন। ইবনে রশিদ ইবনে সৌদের কাছ থেকে রিয়াদ দখল করে নিয়েছিলেন। ১৯০২ সালে ইবনে সৌদ দুর্গটি পুনরায় দখল করেন। এই ঘটনা সৌদি আরবের ইতিহাসে অত্যন্ত গুরুত্বপূর্ণ জায়গা দখল করে নেয়। ভবিষ্যত রাজা আবদুল আজিজের বীরত্ব ও সাহসের এটি একটি প্রতীক হয়ে উঠে।